Fafa Wa 


|! Komelbwa mumpar la, Korowi1 ta nyundua ne hare. 
* A ge san la de hare ta mar doe, de komelbwa toole o ta. De 
nee to o bwa ase hare bir kpirkpir ken. De Korowii Doma lo 
nee la sie. 


 Belaa Korowii no, “Bór chaah.” Ase bor chaah. * O na 
bochaah la keno ower Ase o pere bochaah la le biro la bini, 
? de pa bochaah la son webana ase de pa biro la ge son jwaana, 
ase bor jo de chaah. Onee topere waa to sie. 


67 Korowii bers no, “Neé la pere ane ase ane kaa 
nyundua ase ane ka hare, bor cho a baah ta.” Ase a magre ge. 


8 Ase o pa bor waa cho o baah ta la son nyundua. Ase bor 
jo de chaah. Onee topere waa tega nee. 


” Belaa Korowii no, “Neé la aa ka hare la ka cho 
bobenkpon ase a ka hare pee cho.” Ase a e ge. *” Ase o pa hare 
pee la son hare de pa nee la aa cho bobenkpon la ge son mpo. 
De na keno a wer. De no, “Hare pee la le kwaa aa de e bie ne 
daa aa de none de do bie a bini ge a bwa soo siwi aa doa.” Ase 
a e ge. ° Hare pee la le kwaa aa de e bie ne daa aa de none de 
do bie a bini ge a bwa soo siwi aa doa. Ase o na keno a wer. 
13 Ase bor jo de chaah, onee topere waa tena tooro. 


14 Ase Korowii no, “Kwaa chaah nyundua de kore 
webana le jwaana ta, dé bagle topera ne bene ne topejena 
3 dee chaah nyundua ase hare ge chaah.” Ase ae ge. O e 
konjena ane aa chaah, onjen tenten la de chaah webana, ase 
ono la waa jaa la gee chaah jwaana, de e weweela ge. '’ O kpo 
ge kwaa ns bwa do nyundua ase aa chaah hare jwaana ne 
webana, 1 bel ee e toma jwaana bel gee e toma webana de 
pere biro le bochaah ta. Waa ea tone la, o na ke a wer. 19 Ase 
bor jo de chaah, onee topere waa tena naare. 

22 De bere no, “Gel pena ne nee bini konkwaa do nee no ta 
pirim ase jumbii ne kongaahla do nyundua dee gah.” 
“1 Korowii ta mpo bini konjena ne kwaa aa lo nee bini bwa 
pirim ne jumbii ne kongaahla ge a bwa soo siwi aa doa. Waa 
taa tone la, o na ke a wer. 2 Ase o bol a waa de tea heera de 
no, “He logle de ware de su neerare ne mpo ase jumbii ne 
kongaahla la ge logle de su hare.” % Ase bor jo de chaah, 
once topere waa tenaa nue. | 


24 Ase Korowii no, “Gel hweera kwaa bwa soo siwi ba 
hare no ta,kpog bini ola ne kondeera ne anola aa de tuugi tea 
ta ne anola aa de huuh, a bwa ne a soo siwi.” ” Waa na kwaa 
waa taa la, o nao keno a wer. 


26 Belaa Korowii no, “Hé gel ya ta nen o do ge yaa doa no 
de e nomoa dee di kpegri hweera kwaa yaa taa no bwa ne.” 
27 Anomanta o ta newenyini. Ge o tenten aa doa laanee o ma 
ba. Baa ne haahnee o ta, % de bol ba waa de tee ba heera no, 
“Hé logle de su hare no ta pirim ase de e nomoa dee di kpegri 
pena aa lo mpo ta ne jumbii ne kongahla aa lo nyundua ne 
komelbwa waa de vale hare no ta ne.” ? De no, “N te heyaa 
kwaa aa de e bie ne daa aa de none de do bie a bini hare no bwa 
ta ase a e kondikwaa te heya, * de kpo kpoga ne papooni de te 
ola ne mmbu ne kwaa aa de tuugi tea ta ne ano la aa de huuh 
ne hweera kon te belbwa ase a e a kondikwa.” Ase a e ge. 
>! Korowii ta sie nyini kwaa waa ea la bwa de na kens a bwa 
wer kerede. Ase bor jo de chaah, onee topere waa tena numel. 


2 '!Geeado Korowii ta nyundua ne hare ne komelbwa aa 
lo o ta de tone, * ase tope nuane te ta la, o one de le o toma waa 
ea la ta. > Anomanta o ba heera ne tope nuane te la ta de e 
topedeege dekalkeno o taa o one de le kwaa waa taa la bwa 
sekwaraa ta. * Korowii aa ta hare ne nyundua la, ° de 
konduula ne kpaga ne daa ta o ta lee, dekalkeno de o ta bwaala 
nee do a ta moo. De nomelbwa ge toole de pare hare la. ° Nee 
bula dee le hare la bobelbwa de yon dee pweh hare la bwa. 
7 Ase Korowii kps teera de ma newenyini, de hwee do o mee 


bini, o e nen de so. r 


f Korowii e bodeege de du konduula weeleebor pera 
bobel baa de yere bela Eden de kpo nen waa tao la ka so bela. 
? O gels daa bwa soo siwi le bela de do wer siwi ta de do pela 
keno nen di. Daa ane ane chege konduula la baah ta. Bel de te 
mkpa, bel gee te liire de gel nen jeme wedeega ne anchoga. 


10 Nee bel cho Eden de pale kps konduula la baah ta dee © 
sooh hare la. Waa le bela la o pegri bore anaare. '' Ono la waa 
to sie la sone Pison. O palo de goli kps Havila hare ta. 
12 Suugaswem tenten ne bwedeega ne daawiile a sooh aa 
soma lo bela. * O kpale neete la sone Gehon. O palo de goli 
kpo Kus hare ta. '* O kpale tooro te la ge sone Tigris. O palo 
dee kaa Asiiria weeleebor pera. Ase naare te la ge sone 
Yufretis. 


'° Belaa Korowii kps nen waa tao la ka so Eden bodeege 
bela konduula aa lo bela la ta de no wée pare dee nyini bela. 
'® Ase o jao no, “Hee wonoo di daa la belbwa sese non. ” Ke 
be ono la waa de te liire dé gel nen jeme wedeega ne anchoga 
la te non di. Awola haa di a ge daa la non la bel la, sewaa hee 
ba sewa.” 


'® Ase Korowii no, “Aa were ken baa la gbo so. Mee ma 
o donee ja o nee ase wee chao.” *? O kps teera de ma ola ne 
jumbii moo de ma baa la. Ase o kpo a bwa ba baa la be de no o 
paa sona. Ge waa yere kon la belbwa, o sonee. ” Baa la pa 
kwaa la bwa sona. Ke de o te ta o don waa chao doe ja o ne. 


21 Anomanta o gels baa la cho dom ka gare, o laa o 
kpankpambi benkpon kpo de kps ol to bela. 2 O kpankpambi 
la waa kpoa la, o kpos ka ma haah de kpoo ba te baa la ” Ase 
baa la no, “Yoo! Taraken te, n gbagba hog ne n bo-olii ns. O 
sone haah. Baa binii o le.” ** A waa gela baa yon gel o nya ne 
o mee de kpo haah ba yon pe so de e benkpon la. 


2 De baa la ne o haah la bwa de vale mumgbal ke de 
sihiih aa ban kpo. 

3 ' Ola la Korowii aa taa la bini la, de harekon sie pilo 
gwaa a bwa. O baa pee haah la no, “Kpelaa Korowii no he be 
daa no belbwa non di naa?” ? Ase haah la chano no, “Dé ya 
won daa ns belbwa nona dii. ° Atane ken> ono waa chege 
konduula ns baah tenten no, dé ya be o te lege a ba e keno yaa 
di o nonee. Ya diu waa, yaa sewo9.” 


* Belaa harekon la no haah la be no, “Nyosonee. Haa 
sewa ba. ? Korowii jems keno de he di daa la non aa, he sie de 
ba pila he jeme wedeega ne anchoga ke on ken. A waa o no he 
be di la.” 


" De haah la nao keno daa la non la ge wer siwi ta de do 
wer ne dii, dee te wejema ge ja. Anomanta o hanro kahone de 
cha ane di de kps ane ka te o jaa ge o di. ’ Bug la ta baa dia 
tone la, ba bwa sie pilo, ba na keno ba chege mumgbal. 
Anomanta ba nyin 9g papooni de nyara de kpo li. 


8 Awola jomora ne la, ba nos ke Korowii de vale daa la 
baah ta ase ba chwa ka ssh ban pera daa la bini ase o be ban 
na. ? Anee Korowii yere baa la no, “Lee he doo.” 


- 1 O seh de no, “Oo! Maa no he gboga ke he de ba ya be la, 
n omo de ka səh dekalke n chege mumgbal.” 


H Anee Korowii peero no, “Umee no he be no he chege 
mumgbal 9? He di daa la maa kach no he be o non di la kee?” 


12 Anee baa la no, “ssh. Haah la haa kpoo jan nee la, onee 
te me bel n di.” 


13 Belaa Korowii pee haah la no, “Erse he e ge noo?” 
Anee haah la no, “Harekon la, onee negre me ase ndi.” 


'* Belaa Korowii ns harekon la be no, “Ge haa ea no, mee 
taahnee ase a do kpegri tee gwaa kpog bini ola ne kondeera 
bwa. He tea taa hee ba tuuga dee di teera ka tel he serewe 
bena. '° Mee kps danchogee ta he ne haah la baah ta, ase he 
naanar ne o naanar hah dona dee la. San belbwa waa nae la, 
wee pagre he nyuu, ase he ge choge o nalume.” 


Ié Haah la ge la, Korowii 99 o be no, “Weweele binii hee 
ba tea kpona de lole bonyega bini. Ano bwa haboo la, he sie ee 
begre he jaa nee, ase o di kpegri he ne.” 


17 De no baa la be no, “Haa no he haah nyoa de di daa non 
maa kaeh no he be di no, mee chog haree ta he ne. Bowobee 
hee ba kweena moo de di kwaa he mkpa bini bwa IP Saohne ne 
kpogaa dee ba o ta lee tee ase hee di he par nyoa kondikwa. 
12 Hee kwee bowobee moo de di kwaa ka tel keno haa bere kaa 
teera maa kpoa mae la bini. Teera nee n mae, teera binii he 
bere ba kaala.” ”? De baa la sone Adam. O pa haah la ge son 
Hawa dekalkeno on dee ba newenyina bwa nya ee. 7! Ase 
Korowii kpə ol tone tee ba ba kps to ba bwara. 7” Belaa 
Korowil no, “Name nen la jeme wedeega ne wechoga keno 
yan. Ya nyingi kerede o be daa waa de te mkpa la te non ba tor 
di de do le san belbwa.” % Anomanta Korowii donu le Eden 
bodeege bela de gel o kaa pare hare waa mao le o ta la ta. 
2 Waa don nen la le bela la, o kpo nyundua toroma baa de 
yer ba Kerubim ne tokobii bel waa de nyegle ke ninlao dee 
begre bobelbwa de ka cheg Eden weeleebor pera ase 
nomelbwa be won do bor di mkpa daa la nona. 

